 Aabahay oo weli hadalkii ii wada ayaa intaas ku sii daray, Inankaygiiyoow, waxa aad xasuusnaataa, in noloshu ay mar kasta dhan-taallantahay oo wax ka dhiman yihiin, qof mar kasta dhamays ahina aanu jirin... Allaah oo keliya ayaa dhamaystirane ah... Waxa aan ka bartay Nolosha ee aan mar kasta ku dadaalayaa, waa in aynu qaladaadkeenna isugu dul-qaadanno, mar kastana ku dadaalno in xidhiidhkeennu noqdo mid diirran oo xooggan... noloshu aad ayaa ay u gaaban tahay, sidaa awgeed ku dadaal in aad jeclaato dadka si cadaalad ah kula dhaqma, kuwa ka gaabiya taasna u dul qaado 